Document ID: 31989D0162

31989D0162
L 061/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 10 февруари 1989 година
за допълване на приложенията към Директива 82/894/EИО на Съвета относно обявяване на болестите по животните в рамките на Общността
(89/162/EИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 82/894/EИО на Съвета от 21 декември 1982 г. относно обявяване на болестите по животните в рамките на Общността (1), изменена с Регламент (EИО) № 3768/85 (2), и по-специално член 5, параграф 2 от нея,
като има предвид, че епидемиологичната ситуация по отношение на някои болести, които не са обхванати от Директива 82/894/EИО, може да представлява допълнителна заплаха за стадата на Общността;
като има предвид, че следователно тези допълнителни болести трябва да бъдат добавени към списъка на онези, за които се отправя уведомление;
като има предвид, че ще се изискват допълнителни данни относно видовете, които са засегнати от тези болести и които все още не са регламентирани;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Директива 82/894/EИО се изменя, както следва:
1.
Към приложение I се добавя следното:
„Африканска чума по конете
Афтозен стоматит
Чума по дребните преживни животни
Треска от долината Рифт
Заразна кожна болест
Шарка по овцете и козите (Capripox)
Инфекциозна хемопоетична некроза“;
2.
В края на редове 7, 8 и 9 на параграф 1 от приложение II се добавя следното:
„е)
чифтокопитни; ж) риба; з) диви животински видове.“
Член 2
Адресати на настоящото решение са държавите-членки.
Съставено в Брюксел на 10 февруари 1989 година.

Labels: 12
0
6